《题松下丈人图》
元代·刘崧

丹崖白石之间，有松屹立当林关。伊谁槃礴坐其下，矫首似看关中山。

白关自飞山自远，神气冲逸清而閒。自非服鍊不老药，安得有此冰玉之芳颜。

石门苍苍閟烟雾，东风开遍桃花树，花底相寻定何处。

兔丝百尺空中举，松根茯苓应可煮，就君却向山中住。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。